Thomas Seay

Thomas Seay (20. marraskuuta 1846 – 30. maaliskuuta 1896) oli yhdysvaltalainen demokraattisen puolueen poliitikko, joka toimi Alabaman kuvernöörinä 1886–1890. 

Seay syntyi Reuben ja Ann McGee Seayn pojaksi. Perhe muutti pojan ollessa 12-vuotias Greensboroon. Seayn yliopisto-opinnot keskeytti Yhdysvaltain sisällissodan puhkeaminen, mutta sodan jälkeen hän palasi Southern Universityyn ja valmistui 1867. 

Seay oli vuonna 1874 ensimmäistä kertaa ehdolla Alabaman senaattiin. Hän onnistui 1876 ja istui senaatissa kymmenen vuotta, joista 1884–1886 sen puheenjohtajana. Hänet valittiin Alabaman kuvernööriksi vuonna 1886 ja uudelleen 1888. 

Seay meni 12. heinäkuuta 1875 naimisiin Ellen Smawin kanssa. Pari sai pojan ja tyttären, mutta vaimo kuoli vuonna 1879. Vuonna 1881 tuleva kuvernööri meni uusiin naimisiin Clara de Lesdernierin kanssa ja sai neljä lasta.http://www.archives.state.al.us/govs_list/g_seayth.html 

Seayn seuraaja Alabaman kuvernöörinä oli Thomas G. Jones. Hän kuoli Greensborossa 49-vuotiaana. 

 Lähteet 

Luokka:Alabaman kuvernöörit
Luokka:Vuonna 1846 syntyneet
Luokka:Vuonna 1896 kuolleet
Luokka:Yhdysvaltalaiset demokraattipoliitikot